
Parlamentul  României

Camera  Deputaţilor
Comisia pentru Sănătate şi Familie
        Nr. 28/172/ 20 septembrie 2012
BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul  asupra proiectului de Lege pentru modificarea şi completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope (PL-x 244/2012),  adoptat de Senat în şedinţa din 29 mai 2012, în calitate de primă Cameră sesizată şi trimis Comisiei pentru sănătate şi familie pentru examinare, în fond,  cu adresa    nr.PL-x244/2012 din 12 iunie 2012 şi înregistrat la comisie sub nr.28/121/13.06.2012.

La întocmirea raportului , Comisia pentru sănătate şi familie a avut în vedere:

-  avizul Consiliului Legislativ nr.83/1.02.2012;

-   avizul Comisiei juridice, de disciplină şi imunităţi                        nr.PL-x 244/20.06.2012;

- avizul Comisiei pentru agricultură, silvicultură, industrie alimentară şi servicii specifice nr.24/240/28.06.2012;
- punctul de vedere al Ministerului Sănătăţii nr.46347/19.09.2012.

În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru Sănătate şi Familie
        Nr. 28/172/ 20 septembrie 2012

R A P O R T 

asupra proiectului de Lege pentru modificarea şi completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope (PL-x 244/2012)
În conformitate cu prevederile art.95 din Regulamentul Camerei Deputaţilor, republicat, Comisia pentru sănătate şi familie a fost sesizată, în procedură de urgenţă, cu dezbaterea, în fond, a   proiectului de Lege pentru modificarea şi completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope (PL-x 244/2012), adoptat de Senat în şedinţa din 29 mai 2012, în calitate de primă Cameră sesizată, Camera Deputaţilor fiind Cameră decizională.
La întocmirea raportului , Comisia pentru sănătate şi familie a avut în vedere:

-  avizul Consiliului Legislativ nr.83/1.02.2012;

-   avizul Comisiei juridice, de disciplină şi imunităţi                        nr.PL-x 244/20.06.2012;

- avizul Comisiei pentru agricultură, silvicultură, industrie alimentară şi servicii specifice nr.24/240/28.06.2012;

- punctul de vedere al Ministerului Sănătăţii nr.46347/19.09.2012.
Proiectul de Lege are ca obiect de reglementare modificarea şi completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope, cu modificările şi completările ulterioare, în scopul stabilirii competenţelor Ministerului Sănătăţii, Ministerului Agriculturii şi Dezvoltării Rurale, precum şi ale Autorităţii Naţionale Sanitare Veterinare şi pentru Siguranţa Alimentelor în aplicarea acestei legi.
Totodată, se preconizează ca, în termen de 3 luni de la data intrării în vigoare a prezentei legi, prin hotărâre a Guvernului să se adopte normele metodologice de aplicare a Legii nr.339/23005.
Proiectul de lege face parte din categoria legilor ordinare.
Membrii Comisiei pentru sănătate şi familie au dezbătut proiectul de lege  în şedinţa din 19 septembrie 2012. La lucrările comisiei au fost prezenţi  15 deputaţi, din totalul de 17 membri ai comisiei. La dezbateri  a participat, în calitate de invitat, domnul Răzvan Vulcănescu, secretar de stat în cadrul Ministerului Sănătăţii. Raportul comisiei a fost adoptat cu unanimitate de voturi.

În urma dezbaterilor, Comisia pentru sănătate şi familie  propune plenului Camerei Deputaţilor, adoptarea proiectului de Lege pentru modificarea şi completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope (PL-x 244/2012), în forma aprobată de Senat.
PREŞEDINTE,
RODICA NASSAR

Întocmit,

Livia Spînu – consilier parlamentar

